Lineaari-B-kirjoitus

Lineaari-B-kirjoitus on Kreikan mantereella ja Kreetan saarella kukoistaneen mykeneläisen kulttuurin noin 1400-luvulta 1100-luvulle eaa. käyttämä lineaarikirjoitusjärjestelmä. Se oli mitä todennäköisimmin kehitetty minolaisen kulttuurin käyttämästä varhaisemmasta lineaari-A-kirjoituksesta. Kirjoituksesta tunnetaan noin 90 tavumerkkiä, erinäisiä numeromerkkejä sekä lisäksi noin 160 logogrammia, jotka tarkoittavat kokonaista sanaa. Lineaari-B:llä kirjoitettu kieli oli kreikan kielen varhaista muotoa, niin kutsuttua mykeneläistä kreikkaa. Kirjoitus selvitettiin vuonna 1952. == Historia == Lineaari-B-kirjoitus kehittyi lineaari-A:n pohjalta viimeistään LM II -kaudella noin 1425–1390 eaa., kun mykeneläiset sovittivat minolaisen kirjoitusjärjestelmän omaan kieleensä kreikan kieleen. Sekä varhaisimmat Knossoksesta löydetyt savitaulut että varhaisin Manner-Kreikasta löydetty taulu ovat ajalta 1425–1370 eaa. Kun kirjoitusjärjestelmä sovitettiin kreikkaan, sen perusideaa ei muutettu, vaikka lineaari-A:lla oli kirjoitettu ilmeisesti aivan erilaista niin kutsuttua minolaista kieltä. Lineaari-B vaikuttaa perustuvan erityisesti MM III -kaudella käytettyyn lineaari-A:n muotoon. Toisaalta se on lainannut joitakin merkkejä myös lineaari-A:ta edeltäneistä niin kutsutuista kreetalaisista hieroglyfeistä, millä perusteella kirjoitusjärjestelmällä saattaa olla useampi kuin yksi lähde. Lineaari-B- kirjoitusta käytettiin mykeneläisen kulttuurin valtapiirin alueella pääasiassa Manner-Kreikan eteläosissa sekä Kreetalla. Kreetalla lineaari-B:tä käytettiin ainakin Knossoksessa ja Kydoniassa, kun saari oli tullut mykeneläisen kulttuurin alaisuuteen. Kirjoitusta käytettiin lineaari-A:n tavoin ainakin kirjanpitoon. Koska kirjoitusmerkkien raapustaminen savitauluihin on epäilemättä ollut hankalaa, oletetaan, että kirjoitusta käytettiin ensisijaisesti muiden kirjoitusmateriaalien yhteydessä, jotka eivät vain ole säilyneet nykyaikaan (esimerkiksi papyrus tai nahka eli pergamentti). Tällöin myös tekstit ovat voineet olla luonteeltaan kirjallisempia. Säilyneet tekstit pitävät sisällään yleensä luetteloita esimerkiksi palatsien varastoissa olleista tavaroista, väestöstä sekä verotuksesta. Luetteloissa luetellaan usein erilaisia tavaroita (maatalous- ja käsityötuotteet yms.) ja kotieläinlajeja (hevoset, lampaat, siat, lehmät yms.) ja näiden lukumääriä tai henkilöiden nimiä. Osa luettelee uskonnollisiin rituaaleihin, kuten uhreihin, tai palatsin seremonioihin käytettyjä aineita, kuten ruokia ja juomia; sadonkorjuuseen (vehnä, ohra, viini, oliiviöljy yms.) liittyviä tietoja; tai esimerkiksi aseita. Lineaari-B-kirjoitus oli käytössä noin vuoteen 1200 eaa. saakka. Kirjoitustaito katosi mykeneläisen kulttuurin sorruttua, koska se oli ilmeisesti vain pienen palatsikeskusten yhteydessä toimineen harjaantuneen kirjuriluokan hallussa. Kirjanpitoon käytetyt savitaulut kovettuivat mykeneläisten palatsien tuhoutuessa tulipaloissa, minkä seurauksena ne ovat säilyneet nykyaikaan. Teksteistä on tunnistettu lukuisia tavallisia kreikan kielen sanoja, joista osa on säilynyt lähes samanlaisina muinaiskreikkaan ja joskus jopa nykykreikkaan asti. Teksteistä on tunnistettavissa myös lukuisia henkilönnimiä sekä paikannimiä, mukaan lukien ko-no-so (Knossos) ja a-mi-ni-so (Amnisos). === Löydöt ja tulkinta === Ensimmäiset lineaari-B-tekstit löysi Sir Arthur Evans Knossoksesta vuonna 1900.Ventris & Chadwick 1973, s. xxi. Myöhemmin on tehty lisää löytöjä muun muassa Pyloksen Nestorin palatsissa, Mykenessä, Tirynsissä, Orkhomenoksessa ja Thebassa. Nykyään tutkijoiden käytettävissä on useita tuhansia lineaari-B:llä kirjoitettuja tekstejä. Suurin osa niistä on savitauluja, jotka sisältävät luetteloita palatsien ja temppeleiden varastoissa olleista tavaroista. Kirjoituksen tulkinta oli pitkään epäselvä, eikä myöskään ollut varmuutta siitä, mitä kieltä tekstit edustivat. Aluksi monet arvelivat sitä minolaiseksi kieleksi. Joidenkin logogrammien merkitys näytti alusta alkaen suhteellisen selvältä (esimerkiksi ”mies”, ”nainen”, ”hevonen”, ”vaunut”), ja 1950-luvun alussa amerikkalainen Emmett L. Bennett onnistui identifioimaan numeromerkit sekä mittoja ja painoja edustavat merkit. Lisäksi Alice Kober pystyi osoittamaan, että kyse oli taivutetusta kielestä. Varsinaisen läpimurron teki kuitenkin vuonna 1952 brittiläinen arkkitehti Michael Ventris hänen maanmiehensä, muinaiskreikan murteiden asiantuntijan John Chadwickin avustamana. Osoittautui, että kieli ei ollutkaan minolaista kieltä vaan muinaiskreikan varhaista muotoa, jota kutsutaan mykeneläiseksi kreikaksi. Koska kirjoitusjärjestelmä ei kuitenkaan oikeastaan soveltunut kovin hyvin kreikan kielen kirjoittamiseen, vaan monet sanat saivat siinä hyvin erikoisen muodon, monet tutkijat aluksi epäilivät Ventrisin ja Chadwickin tulkinnan paikkansapitävyyttä. Heidän tulkintansa tuli yleisesti hyväksytyksi vasta vuonna 1953 sen jälkeen kun Pyloksesta oli löytynyt savitaulu (PY Ta 641), jossa tripodia eli kolmijalkaa esittävä kuvamerkki esiintyi tavumerkkien ti-ri-po (yksikkö, tripos) kanssa, ja toinen samanlainen kuvamerkki tavumerkkien ti-ri-po-de (duaali, tripode) ja numeron kaksi kanssa. Taulu sisälsi myös muiden astioiden kuvia yhdessä niitä vastaavien sanojen kanssa. Koska kaikki sanat olivat Ventrisin tulkinnalla luettavissa kreikkana ja ne oli myös taivutettu oikein arkaaisissa taivutusmuodoissa, oli käytännössä todistettu, että kieli todella oli kreikkaa, eikä kyse ollut pelkästään sattumasta tai yksittäisistä lainasanoista. Nykyisin tekstit ovat merkittävä lähde mykeneläisen kulttuurin, hallinnon, talouden ja uskonnon tuntemiselle sekä jossain määrin myös kreikan kielen kehityksen hahmottamisen kannalta. Ne antavat tietoa ajan taloudellisista oloista sekä mykeneläisen uskonnon jumalista ja uhritoimituksista. Tekstit ovat arvokkaita myös siksi, että ne ovat varhaisimpia kreikankielisiä kirjallisia lähteitä ja edeltävät varhaisimpia tunnettuja piirtokirjoituksia (mm. Dipylon-piirtokirjoitus, Pithekussain Nestorin malja) sekä Homeroksen ja Hesiodoksen eeposten tekstejä noin 500 vuodella. Tekstien luonteen vuoksi niillä ei kuitenkaan ole erityistä kirjallista arvoa, eikä niistä ole juurikaan hyötyä historiallisten tapahtumien tuntemisen kannalta. == Tunnetut tekstit == Lineaari-B-tekstejä tunnetaan yli 4 600 kappaletta. Niissä esiintyy yhteensä noin 57 000 yksittäistä kirjoitusmerkkiä. Merkittävimmät lineaari-B-tekstien löytöpaikat ovat (tiedot vuodelta 2016): Lyhenne Löytöpaikka Lukumäärä / tyyppi ARM Arménoi Ruukkuja DIM Dimíni 1 taulu sekä ruukkuja EL Eleusis Ruukkuja GL Gla Ruukkuja HV Ágios Vasíleios (Xirokámpi, Lakonia) 5 taulua IK Íklaina 1 taulu KH Kydonia (Chaniá) 7 taulua sekä ruukkuja KN Knossos 4 162 taulua sekä ruukkuja KR Kreusis (Livadóstra) Ruukkuja MA Mália Ruukkuja MAM Mameloúkoksen luola (Perivólia, Kíssamos) Ruukkuja MED Medeon 1 sinettileimasin MI Mideia 4 taulua sekä ruukkuja MY Mykene 86 taulua sekä ruukkuja OR Orkhomenos Ruukkuja PY Pylos 1 007 taulua TH Theba 363 taulua sekä ruukkuja TI Tiryns 27 taulua VOL Vólos 2 taulua == Kirjoitusmerkit == Lineaari-B-merkkeihin kuuluu noin 90 tavumerkkiä, noin 160 kokonaista sanaa ilmaisevaa logogrammia (ideogrammia) sekä joukko numeromerkkejä. Kirjoitus kulkee vasemmalta oikealle. Kirjoitusmerkit koostuvat erilaisista viivoista ja muista, usein suhteellisen monimutkaisista muodoista. Kaikkien merkkien tulkinta ei ole nykyäänkään varma. Merkkien tarkasta ääntämyksestä voidaan yleensä esittää korkeintaan valistuneita arvauksia. Kaikki tavumerkit ilmaisevat avoimia tavuja, toisin sanoen joko yksittäisiä vokaaleita tai konsonantin ja vokaalin muodostamia tavuja (esim. a e i o u, ka ke ki ko ku jne.; vertaa japanin kanat). Tällaisena kirjoitusjärjestelmä ei sovi täysin kreikan kirjoittamiseen, sillä kaikkia konsonanttiklustereita ei voida kuvata, ja sanoihin tulee ”ylimääräisiä” vokaaleita. Sanan lopussa olevat konsonantit jätetään usein pois. Lisäksi kirjoituksesta puuttui joitakin merkkejä, jotka olivat kreikan kannalta periaatteessa tarpeen; kirjoituksessa ei tehty eroa [k]-, [kh]-, ja [g]-äänteiden, [r]- ja [l]-äänteiden, [t]- ja [th]-äänteiden eikä [p]-, [b]- ja [f]- ([ph]-) äänteiden välillä. Näitä ilmaisevat tavumerkit, jotka alkavat k:lla, r:llä, t:llä ja p:llä. Äänteet [kw] ja [gw] ilmaistin q:lla. Kirjoituksella ei myöskään kyetä ilmaisemaan sanojen taivutusta kokonaisuudessaan. Lopputuloksena syntyvät sanat ovat usein monitulkintaisia. Logogrammeista suuri osa on kuvamerkkejä, jotka kuvaavat kohdettaan. Ne esittävät esimerkiksi ihmisiä, kotieläimiä (esim. lammas, lehmä, sika), kauppatavaroita (esim. villa, oliiviöljy, kulta), aseita ja muita sotavarusteita (esim. miekka, kypärä, vaunut), käyttöesineitä, kuten erilaisia astioita, sekä mittoja. Logogrammit esiintyvät luetteloissa usein ennen numeromerkkejä. Osa logogrammeista on samoja kuin tavumerkit; esimerkiksi lammasta tarkoittava merkki 105 on myös tavua qi ilmaiseva merkki *21. Osassa logogrammeja käytetään sanan alkutavua vastaavaa tavumerkkiä kokonaisen sanan ilmaisemiseen; näin esimerkiksi tavumerkki ku ilmaisee luetteloissa myös sanaa ku-mi-no (”kumina”) ja tavumerkki ma sanaa ma-ra-tu-wo (”fenkoli”). Joissakin tapauksissa yhteys saattaa perustua lineaari-A:han ja sen taustalla olleeseen minolaiseen kieleen; esimerkiksi lammasta ilmaisee tavumerkki qi, kun taas mykeneläisellä kreikalla ”lammas” olisi owis. Osa logogrammeista on ligatuureja, jotka yhdistävät kaksi tavumerkkiä; tällainen on esimerkiksi ”juustoa” tarkoittava logogrammi TURO2, jossa tavumerkeistä tu ja ro (tyroi, ”juusto(t)”) on muodostettu yksi merkki. Numeromerkit ilmaisevat kymmenjärjestelmän lukuja. Ne ovat yhteiset lineaari-A:n ja Kyproksella käytetyn niin kutsutun kyproslaisen kirjoituksen kanssa. Perusmerkit ilmaisevat lukuja 1, 10, 100, 1 000 ja 10 000\. Niitä yhdistellään ja toistetaan halutun luvun ilmaisemiseksi. === Merkkien käyttö === Esimerkki merkkien sovittamisesta mykeneläiseen kreikan kieleen: ku-mi-no *kuminon ”kumina” ku-na-ja *gynaia ”nainen” ku-ru-so *khrysos ”kulta” Esimerkki lineaari-B-taulun MY Oe 106 (oheisessa kuvassa) tekstistä, joka käyttää tavumerkkejä, logogrammeja ja numeromerkkejä:Varias García, Carlos: ”The Palace of Mycenae in LH IIIB2 According to the Documents in Linear B: A General Description”. Teoksessa to-te-we-ja-se-we ko-ro-to LANA 1 ”to-te-we- ja-se-we:lle [= tuntematon miehen nimi ja/tai ammatti]Ilmaisu to-te-we-ja-se- we on tulkittu ainakin kolmella tavalla: 1) henkilönnimenä; 2) ammattina to- te-we (storteus, kankaantekijä?) + henkilönnimenä ja-se-we (Iaseus?); ja 3) henkilönnimenä to-te-we (Tot(h)eus?) + ammattina tai paikkaa ilmaisevana nimenä ja-se-we (Varias 1999). yksi värjätty talja (villaa).” o-te-ra tu-ka- te-re LANA 1 ”o-te-ra:n (tai :lle) [= tuntematon naisen nimi] tyttärelle yksi talja.” i-ta-da-wa LANA 2 ”i-ta-da-wa:lle [= tuntematon naisen nimi] kaksi taljaa.” === Tavumerkit === Lineaari-B:n perusmerkit, tavumerkit, järjestetään tyypillisesti alla olevaksi taulukoksi. Taulukossa tavujen alkukonsonantit esitetään vasemmassa laidassa ja vokaalit ylälaidassa. Kunkin merkin ohessa esitetään transkriptio (joka ei välttämättä kuvaa ääntämistä) sekä Bennettin merkistä käyttämä numero. Numeron merkitseminen tähdellä on peräisin Ventrisiltä ja Chadwickilta. Kun merkin transkriptiota ei tunneta, merkkiin viitataan Bennettin numeroilla. Tavumerkit, transkriptio ja Bennettin numero -a -e -i -o -u a *08 e *38 i *28 o *61 u *10 d- da *01 de *45 di *07 do *14 du *51 j- ja *57 je *46 jo *36 k- ka *77 ke *44 ki *67 ko *70 ku *81 m- ma *80 me *13 mi *73 mo *15 mu *23 n- na *06 ne *24 ni *30 no *52 nu *55 p- pa *03 pe *72 pi *39 po *11 pu *50 q- qa *16 qe *78 qi *21 qo *32 r- ra *60 re *27 ri *53 ro *02 ru *26 s- sa *31 se *09 si *41 so *12 su *58 t- ta *59 te *04 ti *37 to *05 tu *69 w- wa *54 we *75 wi *40 wo *42 z- za *17 ze *74 zo *20 === Erikoismerkit ja tuntemattomat merkit === Erikoismerkkejä on käytetty ilmeisesti sanan kirjoitusasun selventämiseen ja diftongien merkitsemiseen. Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Erikoismerkit Merkki Transkriptio a2 (ha) a3 (ai) au dwe dwo nwa pte pu2 (phu) ra2 (rya) ra3 (rai) ro2 (ryo) ta2 (tya) twe two Bennettin numero *25 *43 *85 *71 *90 *48 *62 *29 *76 *33 *68 *66 *87 *91 Seuraavia merkkejä ei ole varmuudella tunnistettu; ne ilmaisevat mahdollisesti joitakin toistaiseksi tuntemattomia, taulukosta puuttuvia tavuja: Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Tuntemattomat merkit Merkki Transkriptio *18 *19 *22 *34 *35 *47 *49 pa3? *63 swi? ju? zu? swa? *83 *86 *89 Bennettin numero *18 *19 *22 *34 *35 *47 *49 *56 *63 *64 *65 *79 *82 *83 *86 *89 === Kuvamerkit ja muut logogrammit === Keskeisimmät kuvamerkit on lueteltu alla (luettelosta puuttuu osa muunnelmista ja ligatuureista).Ventris & Chadwick 1973. Transkriptioissa kuvamerkit ilmaistaan isoilla kirjaimilla kirjoitetulla CIPEM-nimellä, joka perustuu yleensä latinaan. Kuvamerkit Merkki Bennettin numero CIPEM- nimi Merkitys Ihmiset ja eläimet 100 A- VIR vir mies 102 A- MUL mulier nainen 104 Cn CERV cervus kauris 105 Ca S- EQU equus hevonen 105 Ca EQUf tamma 105 Ca EQUm ori 106 QI *21 OVIS ovis lammas WE *75 we-ka-ta bous ergatēs ”työskentelevä” eli kuohittu eläin / härkä? 106b C- D- OVISf uuhi 106a C- D- OVISm pässi 107 RA *22 CAP capra vuohi 107b C- Mc CAPf kuttu 107a C- CAPm pukki 108 AU *85 C- SUS sūs sika 108b C- SUSf emakko 108a C- SUSm karju 109 MU *23 C- BOS bōs nauta 109b C- BOSf lehmä 109a C- BOSm härkä Mitat 110 Z kotylai tilavuusmitta, kupillinen? 111 V khoinikes tilavuusmitta 112 T kuiva-ainemitta 113 S nestemitta 114 Q painomitta *21 painomitta *02 painomitta 115 P painomitta 116 N painomitta 117 M dimnaion painomitta, kaksi minaa? 118 L talanton painomitta, talentti? *72 G- nippu tai joukko? *74 S- pari *15 S- yksittäinen *61 vajaus Kuiva-ainemitoilla lasketut 120 E- F- GRA grānum vehnä 121 F- HORD hordeum ohra 122 F- U- OLIV olīva oliivi NI *30 F FICUS viikuna *65 FARINA viljaa, jauhoja tai jyviä? 123 G- Un AROM arōma mauste KO *70 G- korianteri SA *31 G- seesami KU *81 G- kumina SE *09 G- selleri MA *80 G- fenkoli 124 G- PYC cyperus ((säde)kaisla), vasemmalle osoittava muunnelma 125 F- CYP cyperus ((säde)kaisla) 127 Un KAPO hedelmä? 128 G- KANAKO saflori Nestemitoilla lasketut 130 OLE ŏlĕum öljy 131 VIN vinum viini 132 ? 133 AREPA voide 135 MERI hunaja Painon mukaan lasketut 140 AES aes pronssi, vaski 141 AUR aurum kulta 142 ? Painon mukaan tai kappaleittain lasketut 145 LANA lana villa 146 ? Kappaleittain lasketut 150 ? 151 CORN cornū sarvi 152 ? 153 ? 154 ? 155 ? 156 TURO2 juusto 157 ? 158 ? 159 TELA tela kangas 160 ? 161 ? 162 TUN tunica vaate 163 ARM arma haarniska 164 ? 165 ? 166 ? 167 ? 168 ? 169 ? 170 ? 171 ? 172 ? 173 LUNA luna kuukausi 174 ? 176 ARB arbor puu 177 ? 178 ? 179 ? 180 ? 181 ? 182 ? 183 ? 184 ? 185 ? 189 ? 190 ? 191 GAL galea kypärä Astiat ja huonekalut 200 sartāgo paistinpannu 201 TRI tripūs tripodipata 202 pōculum pikari? 203 urceus pithos 204 Ta hirnea kannu 205 K Tn hirnula kannu 206 HYD hydria hydria 207 tripodiamfora 208 PAT patera malja 209 AMPH amphora amfora 210 amfora 211 vesimalja 212 SIT situla vesikannu 213 LANX lanx keittoastia 214 ? 215 ? 216 malja? 217 ? 218 ? 219 ? 220 Ta scamnum jakkara, penkki 221 ? 222 ? 225 ALV alveus kylpyamme 226 ? 227 häränpäärhyton? 228 ? 229 ? Aseet 230 R HAS hasta keihäs 231 R SAG sagitta nuoli 232 Ta *232 ? 233 Ra PUG pugio tikari 234 GLA gladius miekka 236 ? Vaunut 240 Sc BIG biga pyörälliset vaunut 241 Sd Se CUR currus pyörättömät vaunut 242 Sf Sg CAPS capsus vaunujen runko 243 Sa So ROTA rota pyörä Muita 245 ? 246 ? 247 DIPTE ? 248 ? 249 ? 250 ? 251 ? 252 ? 253 ? 254 JAC jaculum nuoli 255 ? 256 ? 257 ? 258 ? 259 ? 305 ? === Numeromerkit === Merkki Luku 1 10 100 1 000 10 000 == Unicode == Lineaari-B-merkit on sisällytetty osittain Unicode-merkistöstandardiin versiossa 4.0. Tavumerkit muodostavat Unicode-merkit U+10000–U+1007F, kuvamerkit Unicode-merkit U+10080–U+100FF ja numeromerkit Unicode-merkit U+10100–U+1013F. == Lähteet == == Kirjallisuutta == * * * * * Artikkeli, jossa Ventris ja Chadwick julkaisivat löytönsä. * == Aiheesta muualla == * Mycenaean (Linear B) - English Glossary . * Lineaari-B- kirjoituksen tavumerkit Unicode-standardissa (PDF). Unicode.org. * Lineaari-B- kirjoituksen kuvamerkit Unicode-standardissa (PDF). Unicode.org. * Lineaari-B- kirjoituksen numeromerkit Unicode-standardissa (PDF). Unicode.org. Luokka:Minolainen kulttuuri Luokka:Muinaiskreikka Luokka:Mykeneläinen kulttuuri Luokka:Tavukirjoitusjärjestelmät